कांग्रेस का आरोप, PM मोदी के हेलीकॉप्टर में ले जाया गया था संदिग्ध 'बक्सा', जांच की मांग  
कांग्रेस ने पीएम मोदी पर साधा निशाना 
कहा- हेलीकॉप्टर में ले जाया गया था बक्सा 
चुनाव आयोग से पूरे मामले की जांच की मांग
कांग्रेस ने प्रधानमंत्री नरेंद्र मोदी (PM Modi) पर निशाना साधते हुए बड़ा आरोप लगाया है. पार्टी ने दावा किया है कि कर्नाटक के चित्रदुर्ग में पीएम मोदी (PM Narendra Modi) की रैली के दौरान उनके हेलीकॉप्टर में एक संदिग्ध 'काला बक्सा' ले जाया गया था. कांग्रेस ने चुनाव आयोग से इस पूरे मामले में जांच की मांग की है. कांग्रेस के प्रवक्ता आनंद शर्मा ने कहा कि चुनाव आयोग को जांच करनी चाहिए कि आखिर उस बक्से में क्या ले जाया गया था. उन्होंने कहा, 'हमने देखा कि पीएम मोदी के हेलीकॉप्टर को तीन और हेलीकॉप्टर एस्कॉर्ट कर रहे थे. लैंडिंग के बाद एक हेलीकॉप्टर में से काले रंग का बक्सा (ट्रंक) निकाला गया और उसे जल्दी-जल्दी एक प्राइवेट कार में रख दिया गया. यह कार एसपीजी के सुरक्षा दस्ते का हिस्सा नहीं थी'.  
Suspicious box was offloaded from the PM's helicopter in Chitradurga, Karnataka today.
It was rushed to a waiting Innova, which then sped away
The question is,
Why was the box not part of security protocol?
Why wasn't the Innova part of PM's convoy? Whose car was it?
(1/n) pic.twitter.com/lJWVPC5neb
कांग्रेस प्रवक्ता आनंद शर्मा ने कहा कि पार्टी की कर्नाटक इकाई पहले ही इस मामले की चुनाव आयोग से शिकायत कर चुकी है. उन्होंने आरोप लगाया कि, बक्से में पैसा हो सकता है. आनंद शर्मा ने कहा, 'आखिर बक्से में ऐसा क्या था? अगर उसमें पैसा नहीं था तो जांच हो जाने दीजिये'. आपको बता दें कि पीएम मोदी ने चित्रदुर्ग में 9 अप्रैल को एक रैली को संबोधित किया था. रैली के तुरंत बाद कांग्रेस कार्यकर्ताओं ने ट्विटर पर एक वीडियो पोस्ट कर सवाल उठाए थे. हालांकि एनडीटीवी इस वीडियो की सत्यता की पुष्टि नहीं करता है. हालांकि बीजेपी ने कांग्रेस के आरोपों को सिरे से नकार दिया है और इसे मनगढंत करार दिया है.